Berberisfamilien

Berberisfamilien (Berberidaceae) er en plantefamilie i ordenen Ranunculales. 
Familien omfatter både urter og busker, og mer sjeldent små trær. Noen har torner, mens andre mangler dem. Vev som er dannet ved sekundær vekst, har ofte gul farge. Plantene inneholder berberin og en rekke andre alkaloider. Blomstene er tvekjønnede med seks–ni begerblad, seks kronblad og seks pollenbærere. Frukten er et bær, kapsel, belgkapsel eller akene.
Mange arter, spesielt i slektene Berberis, Epimedium og Mahonia, brukes som hageplanter. Mange norske hageeiere har den rød-fiolette blodberberis som hekkplante.
Familien er rikest utviklet i Øst-Asia og østlige Nord-Amerika, men den finnes nesten overalt i de tempererte strøkene på den nordlige halvkule. Det er også noen arter i Sør-Amerika og svært spredt i Afrika. Flere av slektene har en disjunkt utbredelse.


== Delgrupper ==
Følgende inndeling av familien følger Wang m.fl. (2009) og APWEbsite i april 2017. Familien omfatter 701 arter som fordeles på tre underfamilier og 14 slekter.

underfamilie Podophylloideae
Achlys – to til tre arter i vestlige Nord-Amerika og Japan
Bongardia – én art utbredt fra det østlige middelhavsområdet til vestlige Pakistan
Diphylleia – tre arter i Øst-Asia og sørøstlige USA
Dysosma – sju til ti arter i Kina og nordlige Vietnam
bispelueslekta (Epimedium) – omtrent 55 arter i tempererte deler av Eurasia og Nord-Afrika
Jeffersonia – én art i østlige Nord-Amerika og en i Øst-Asia; den asiatiske arten skilles av og til ut som Plagiorhegma
Podophyllum – én art i østlige Nord-Amerika og en i Himalaya og Kina; den asiatiske arten skilles av og til ut som Sinopodophyllum
Vancouveria – tre arter i vestlige USA
underfamilie Nandinoideae
Caulophyllum – to arter i østlige Nord-Amerika og en i Øst-Asia
Gymnospermium – seks til åtte arter i tempererte deler av Eurasia
Leontice – tre til fire arter utbredt fra det østlige middelhavsområdet til Sentral-Asia og Xinjiang
Nandina – én art i Øst-Asia
underfamilie Berberidoideae
berberisslekta (Berberis) inkludert mahonieslekta (Mahonia) – omtrent 600 arter i den nordlige tempererte sone, Sør-Amerika, Nord- og Øst-Afrika
Ranzania – én art i JapanEnkelte eldre taksonomier anerkjenner bare fire slekter (Berberis, Epimedium, Mahonia, Vancouveria). De andre slektene ble plassert i egne familier: Leonticaceae (Bongardia, Caulophyllum, Gymnospermium, Leontice), Nandinaceae (Nandina) og Podophyllaceae (Achlys, Diphylleia, Dysosma, Jeffersonia, Podophyllum, Ranzania).


== Litteratur ==
«Berberidaceae». APWEbsite. Besøkt 19. april 2017. 
«Berberidaceae». Flora of China. Besøkt 19. april 2017. 
«Berberidaceae». Flora of North America. Besøkt 19. april 2017. 
J. Harber og E. von Raab-Straube (2015). «Berberidaceae». Euro+Med Plantbase - the information resource for Euro-Mediterranean plant diversity. Besøkt 19. april 2017. 
Y.-D. Kim m.fl. (2004). «Phylogeny of Berberidaceae based on sequences of the chloroplast gene ndhF». Biochemical Systematics and Ecology. 32 (3): 291–301. ISSN 0305-1978. doi:10.1016/j.bse.2003.08.002. 
Y.-D. Kim, S.-H. Kim og L.R. Landrum (2004). «Taxonomic and phytogeographic implications from ITS phylogeny in Berberis (Berberidaceae)». Journal of Plant Research. 117 (3): 175–182. ISSN 1618-0860. doi:10.1007/s10265-004-0145-7. 
W. Wang m.fl. (2009). «Phylogeny and classification of Ranunculales: evidence from four molecular loci and morphological data». Perspectives in Plant Ecology, Evolution and Systematics. 11 (2): 81–110. ISSN 1433-8319. doi:10.1016/j.ppees.2009.01.001. 


== Galleri ==

		
		
		
		
		
		
		


== Eksterne lenker ==
(en) Berberisfamilien – oversikt og omtale av artene i WORMS-databasen 
(en) Berberisfamilien i Encyclopedia of Life 
(en) Berberisfamilien i Global Biodiversity Information Facility 
(no) Berberisfamilien hos Artsdatabanken 
(sv) Berberisfamilien hos Dyntaxa 
(en) Berberisfamilien hos Fossilworks 
(en) Berberisfamilien hos ITIS 
(en) Berberisfamilien hos NCBI 
(en) Berberisfamilien hos The International Plant Names Index 
(en) Berberisfamilien hos Tropicos 
(en) Kategori:Berberidaceae – bilder, video eller lyd på Wikimedia Commons